Տեխնոլոգիա. Նյութերի՝ արտադրանքի մշակման միջոցների և արտադրական պրոցեսների կատարման մեթոդների մասին գիտելիքների ամբողջությունը:

Պատրաստել. Որևէ բան գործածելու՝ օգտագործելու համար պատրաստ վիճակի բերել: Սովորեցնել, անհրաժեշտ գիտելիքներ՝ հմտություններ ևն տալ որևէ նպատակի համար:

Գործածել. Կիրարկել, բանեցնել: Ծառայեցնել մի նպատակի, կիրառել, գործադրել: Բանեցնելով սպառել՝ մաշել:

Գիտություն. Բնության և հասարակության զարգացման օրենքները և շրշապատող աշխարհի վրա ներգործելու միջոցները բացահայտող գիտելիքների ամբողջությունը:

Արվեստ. Իրականության ստեղծագործական վերարտադրությունը գեղարվեստական ձևի մեջ:

Ընդունակ. Որևէ կարգի ընդունակություն ունեցող, ունակ, կարող: Որևէ հատկությամր օժտված:

Նյութ. (փիլիսոփայություն) Մարդու գիտակցությունից դուրս և նրանից անկախ գոյություն ունեցող նյութեղեն իրականություն, մատերիա:

Վերափոխել. Փոխելով մի այլ բանի վերածել՝ այլ բնույթ՝ էություն տալ: Փոխելով բարելավել, բարելավման նպատակով փոփոխությունների ենթարկել:

Ստեղծել. Առաջացնել, առաջ բերել, գոյություն տալ, գոյացնել, ստեղծագործական աշխատանքով կերտել:

Կյանք. Նյութի՝ մատերիայի գոյության և զարգացման ձև, մատերիայի գոյության հատուկ ձև, որ առաջանում է նրա զարգացման որոշակի աստիճանում:

Անհրաժեշտ. Խիստ հարկավոր, առանց որի անկարելի է յոլա գնալ: Չափազանց կարևոր: Անխուսափելի, պարտադիր:

Գործիք. Որևէ աշխատանք կատարելու սարած: Նվագարան: (փոխաբերական) Ուրիշի ազդեցությանը ենթարկված և նրա թելադրանքով գործող մարդ:

Սարք. Որևէ աշխատանքի համար անհրաժեշտ գործիք՝ հարմարանք: Որևէ բանի համար անհրաժեշտ բոլոր իրերի՝ պիտույքների ամբողջությունը:

Համակարգ. Ընդհանուր հատկանիշներով միավորվող որոշ կարգի միավորների՝ տարբերի մասերի ևն ամբողջություն:

Էակ. Շնչավոր գոյացություն, արարած: Մարդ: Անձ, անձնավորություն: (կրոնական) Աստված:

Ի վիճակի լինել. Հնարավորություն ունենալ, կարողանալ:

Եղանակ. Մթնոլորտի վիճակը (ամպամածություն, խոնավություն, տեղումներ, օդի ջերմություն ևն) տվյալ տեղում և ժամանակում:

Համարյա. Գրեթե, այնպես համարիր թե, մոտավորապես:

Փոխել. Իր ունեցածը՝ մոտինը տալով վերցնել՝ ստանալ ուրիշի ունեցածը, փոխանակել: Որևէ բան փոխարինել մի ուրիշ բանով, մի բանի տեղ ուրիշ բան դնել՝ ներկայացնել ևն:

Պարագա. Որևէ դեպքի՝ իրողության՝ գործընթացի զուգակցող և նրա վրա այս կամ այն ազդեցությունը գործող անցք՝ իրադրություն ևն, հանգամանք:

Կարիք. Պետք, պահանջմունք, հարկավորություն: Անհրաժեշտություն: Ապրելու բավարար միջոցների բացակայություն, կարոտություն, պակասություն:

Բավարարել. Կատարել, ի կատար ածել (պահանջ, խնդիրք ևն): Բավականացնել, հերիք անել:

Հայտնագործել. Երևան հանել, բացել, բացահայտնել, գտնել: Գյուտ անել:

Կարևորություն. Կարևոր լինելը, անհրաժեշտություն: Մեծ արժեք՝ մեծ նշանակություն ունենալը, նշանակալից լինելը:

Կավ. (հանքային) Նստվածքային ապար, որ տարածվում է հողի մակերեսի վրա կամ գետնի տակ և խոնավ վիճակում կազմում է խմորանման գանգված (օգտագործվում է բրուտագործության, քանդակագործության, շինարարության և այլ բնագավառներում):

Ամանեղեն. Բոլոր կարգի ամանները միասին: Ամաններ և նրանց նման իրեր:

Ապար. (երկրաբանություն) Առավել կամ նվազ հաստատուն բաղադրություն ունեցող և երկրակեղևի բաղադրիչ հանդիսացող հանք, հանքատեսակ:

Մետաղ. Հատուկ փայլ ունեցող ջերմահաղորդիչ ու էլեկտրահաղորդիչ քիմիապես պարզ կռելի մարմին, ինչպես և միահալվածք:

Փոխակերպել. Կերպարանքը փոխել, կերպարանափոխել: Վերածել մի այլ բանի, այլակերպել, որևէ բան մի ուրիշ բանի վերածել:

Հնարավորություն. Հնարավոր լինելը: Որևէ բանի համար անհրաժեշտ նպաստավոր պայմանների՝ հանգամանքների առկայություն, անհրաժեշտ նախապայմանների՝ տվյալների առկայություն:

Պայմանավորել. Որոշակի պայմաններով՝ հանգամանքներով սահմաձափակել, այս կամ այն պայմանին համապատասխանեցնել՝ համաձայնեցնել:

Ժամանակակից. Միևնույն ժամանակին պատկանող՝ վերաբերող, միևնույն ժամանակում ապրած՝ տեղի ունեցած՝ եղած:

Գոյություն. Լինելը, լինելություն: Գոյացություն: Կյանք: Առկայություն: (հնացած) Էակ, գոյակ:

Գիտնական. Գիտության որևէ բնագավառի մասնագետ, որ զբաղվում է այդ գիտությամբ և իր ուսումնասիրությամբ նպաստում դրա զարգացմանը:

Պարզել. Բացատրել, հասկանալի՝ ըմբռնելի դարձնել: Բացահայտել, քննությամբ՝ ուսումնասիրությամբ ևն պարզ դարձնել, հայտնաբերել:

Մեքենա. Էներգիայի մի տեսակը մի այլ տեսակի փոխարկելու միջոցով որևէ կարգի օգտակար աշխատանք կատարող մեխանիզմ կամ մեխանիզմների ամբողջություն:

Կերպ. Ձև, եղանակ: Միջոց, հնար: (հնացած) Տարազ: Արտաքին տեսք, կերպարանք, վիճակ:

Դրսևորել. Երևան հանել, ցույց տալ, հայտնաբերել: Ցուցաբերել, արտահայտել (զգացմունք ևն):

Գիտելիք. Մարդու՝ որևէ բնագավառի վերաբերյալ իմացածների՝ գիտեցածների ամբողջությունը:

Կիրառել. Կյանքում գործի դնել, գործադրել, կիրարկել, գործածել, օգտագործել:

Կատարելագործել. Ավելի կատարյալ՝ լավ դարձնել, կատարելագործման ենթարկել, բարելավել, լավացնել:

Բնական գիտություններ. Բնության ու նրա օրինաչափությունների ուսումնասիրությամբ զբաղվող բոլոր գիտությունների ընդհանուր անվանումը:

Մաթեմատիկա. Ամբողջությունն այն գիտությունների, որոնք ուսումնասիրում են իրական աշխարհի քանակական հարաբերություններն ու տարածական ձևերը:

Նպաստել. Օգնել, օժանդակել, սատարել, որևէ կարգի օգնություն մատուցել: Որևէ բանով՝ որևէ եղանակով՝ միջոցով խթանել մի բանի իրականացմանը՝ կատարմանը՝ ընթացքին:

Արտադրանք. Որևէ ձեռնարկության, արտադրական ճյուղի կամ երկրի ամբողջ ժողովրդական տնտեսության արտադրած արդյունքների ամբողջությունը որոշ ժամանակամիջոցում:

Ինքնաթիռ. Սավառնակ, օդանավ:

Լողազգեստ. Լողանալու ժամանակ հագնելու զգեստ (մերկությունը ծածկելու համար):

Նախագծել. Նախագիծ կազմել: Ծրագրել:

Հաշվարկ. Հաշվարկելը, հաշվարկվելը: Պայմանավորվածության համաձայն՝ պարտավորության կամ աշխատանքի համար հասանելիքի՝ ստանելիքի հաշիվը:

Բաղադրամաս. Բաղադրության՝ խառնուրդի ևն բաղկացուցիչ մաս (ինգրեդիենտ):

Ընտրություն. Ընտրելը, ընտրվելը: Քվեարկության միջոցով որոշ կարգի պարտականությունների համար մարդիկ անցկացնելը՝ ընտրելը:

Գաղափար. Իրականությունը մարդու գիտակցության մեջ արտացոլող հասկացություն: Աշխարհայացքի հիմնական՝ էական սկզբունք:

Սպառող. Որևէ մեկի՝ որևէ ձեռնարկության՝ երկրի ևն արտադրանքը գործածելու համար վերցնող՝ առնող մարդ կամ կազմակերպություն:

Անխափան. Առանց խափանումի, չխափանվող: Առանց արգելքի, անխոչընդոտ: (հնացած) Իսկույն, անմիջապես:

Ճշմարիտ. Իրականությանը համապատասխան, ուղիղ, ճիշտ, շիտակ: Իսկական, բուն: Ճշմարտախոս, արդարախոս: